Genre: Other

Spoštovane bralke, spoštovani bralci! <p/> Ker gre naše spletno druženje (počasi, a zanesljivo) h koncu, se Vam za Vašo pozornost zahvaljujem s posebnim vprašalnikom in nagradno igro. Tisti, ki bo zbral največ točk, bo dobil unikatno nagrado - zgoščenko s tekaško glasbo po ponujenem izboru. Možna načina predaje sta dva: po pošti ali osebno, po dogovoru. <p/> Odgovore mi pošljite bodisi na naslov moje elektronske pošte, seveda pa veljajo tudi tisti v komentarjih na tale zapis. <p/> Pravila? Vam bodo kmalu jasna (jasno pa je, da polovičk ni, klici v sili pa so dovoljeni): <p/> 1. vprašanje (pravilen odgovor prinaša 2,007 točk): <p/> Kateri po vrsti bo letošnji ljubljanski maraton? <p/> A – prvi B – drugi C – enajsti D – dvanajsti <p/> Komentar: Seveda lahko odgovarjajo tudi tisti, ki nanj niso prijavljeni. <p/> 2. vprašanje (pravilen odgovor prinaša 42,195 točk): <p/> Zakaj je maratonski tek dolg 42,195 kilometrov? <p/> A – ker je to razdalja med Maratonskim poljem in Atenami B – ker 42 kilometrov izumitelju tega teka, prof. M. A. Rathonu, ni bilo dovolj, zato je iz zlobe dodal še 195 m C – ker so na olimpijskih igrah v Londonu leta 1908 nameravano dolžino maratona (natančno 26 milj) morali podaljšati za 385 jardov, da bi kraljica Aleksandra (soproga kralja Edvarda VII. ) lahko prihod v cilj videla neposredno pred ložo (26 milj in 385 jardov = 42,195 km) D – ker se taka razdalja pač izide na Ljubljanskem maratonu <p/> Komentar: Upoštevajte, da sta leta 490 pred našim štetjem z Maratonskega polja v Atene vodili dve poti … <p/> 3. vprašanje (pravilen odgovor prinaša 18,95 točk): <p/> Kateri londonski nogometni klub, ki je bil ustanovljen leta 1895, navkljub delavskim koreninam zaradi tradicije gojenja lepe igre velja za najbolj aristokratskega (pravilen odgovor da tudi vprašanje, za kateri nogometni klub navijam)? <p/> A – West Ham United B – Millwall C – Chelsea D – Arsenal <p/> Komentar: ne morem iz svoje kože … <p/> 4. vprašanje (pravilen odgovor prinaša 19,56 točk): <p/> Kateri čas je v teku na 800 metrov 16. junija 1956 na stadionu za Bežigradom dosegla moja mama Marija Knez (kasneje poročena Bergant). Pozor, tedaj je postavila državni rekord! Dobro premislite, če odgovorite narobe, bom užaljen! <p/> A – 1:47,2 B – 2:14,7 C – 2:47,1 D – 7:21,4 <p/> Komentar: tistega leta je bila najdaljša ženska olimpijska tekaška disciplina 200 metrov, 800 metrov je v rednem olimpijskem programu šele od leta 1960. <p/> 5. vprašanje (pravilen odgovor prinaša 19,88 točk): <p/> Sloviti britansko-gvajanski glasbenik Eddy Grant je leta 1988 s svojim hitom z naslovom »Gimme Hope Jo'anna« zažugal: <p/> A – Vodiški Johanci B – svojemu tedanjemu dekletu, ki mu je bilo ime Josephine Anna C – rasističnemu režimu v Južni Afriki D – priznani norveški maratonki Johanni Runslikewild <p/> A – … , za zabavo. B – … , to je ta pravo. C – … , a si kljub vsemu na dan privoščite vsaj kavo. D – (vpišite Vašo rimo) <p/> Komentar: Če se odločite za A, B ali C ne dobite točke. Za prvo nagrado se pa vendarle malce potrudite. Tek bistri tudi um. O rimah lahko razmišljate tudi med tekom. <p/> In nagrada? <p/> Tekaški CD po Vaši izbiri (iz navedenih predlogov). Tekači na 10 km si lahko izberete 10 pesmi, polmaratonci 15, maratonci pa 20. Glede na to, da je treba avtorske pravice spoštovati, Vam bom zgoščenko zapekel samo za osebno (in strogo tekaško) uporabo. Vsako razpečevanje je strogo prepovedano. Tu je nabor za Vaš izbor: